My Seep Kis – Hier waar ek my weird en wonderful wereld met vreemdes kan deel sonder judgement.
Ongevoelig en onsimpatiek.
Ek is ongevoelig en onsimpatiek.
As jy kies om ontrou te wees aan jou man en kinders en rond te flerrie met ‘n ander man.
As jy kies om dislojaal te wees teenoor die maatskappy waarvoor jy werk vir persoonlike finansiele gewin.
As jy kies om oneties optetree in jou persoonlike en proffesionele lewe.
As jy kies om gunsies en gawes uittedeel waar jy kom.
Jammer – elke hond kry sy dag – maar ‘n teef kry twee!
Integriteit vs Besigheid
Glo moet ek gaan vir Besigheid 101 klasse.
Vandag het ek geweier om ‘n opdrag uittevoer want volgens my is dit oneties ! Ek glo mens moet met integriteit besigheid doen want dit spreek boekdele oor my menswees. Daarom het ek ‘n epos met groot woorde geskryf want ek dink nie dat hierdie handeling REG is nie – en my morele kompas skreeu ten hemele.
Groot was die teleurstelling toe my merdere aka BAAS by die werk my inlig dat dit maar is hoe dit in besigheid gaan.
Dus Me M – verkrag asseblief jou siel en voltooi die opdrag – OF …
Nou dink ek stellig F…OFF !
Hoe proe ‘n guava?
Posted on 17/04/2019 2 Comments
Gister vra ‘n vriendin vir my: “Hoe proe ‘n guava?”
Sy het nog nooit in haar lewe ‘n guava geëet nie. Die reuk van vars guavas sit haar glo totaal en al af van enige guava ingesluit geblikte guava en guava sap. En selfs nie eers ‘n vrugterol nie !
My beste verduideling is ‘n mengsel tussen ‘n peer en ‘n aarbei in smaak en tekstuur.
Hmmm ek sal maar weer een of twee moet gaan eet en dan my antwoord aan haar hersien …
Hoekom praat ek nog?
Posted on 11/04/2019 2 Comments
Hoekom praat ek nog ? Hoekom praat ek nog as jy nie luister nie. Jy luister nie om te hoor nie – Jy luister om my te antwoord. Te antwoord dat alles eintlik net my skuld is.
Nou praat ek nie meer met jou nie.
Ek praat met Here want Hy kan luister, kan hoor, kan vergewe en kan vertroos.
Ek Jy Ons
Posted on 08/04/2019 2 Comments
Ek is die probleem. Ons is die probleem.
Vir 12 jaar was daar net ‘n Ek en toe kom Jy. En ek doen alles in oormaat om jou te bederf omdat daar ‘n Ons is en nie net ‘n alleen Ek nie.
En nou is jy bederf en selfsugtig en alles draai om Jou. Nou is daar net ‘n Jy en nie meer ‘n Ons nie.
Ons is selfsugtig.
Ek het verdwyn.
Het ons vergeet om vriende te maak?
Posted on 17/10/2018 2 Comments
Hierdie was die interessantste artikel wat ek in weke gelees het !
Posted on 04/10/2018 1 Comment
Ek sit en wag dat Boeta klaar moet konsert.
“En daar sien ek ‘n klein dogtertjie, eenkant alleen.
Met traantjies wat rol oor haar gevlekte gesiggie heen.”
So tussen die snikke en trane deur verduidelik sy my dat sy anders is. Daar haar lyfie en haar vel anders is LYK as die maatjies op die verhoog.
En net daar praat die Heilige Gees deur my en gee vir hierdie kind ‘n boodskap wat ek ook eintlik moes hoor. Hier volg ons gesprek:
“Gaan julle ooit wildtuin toe?”
“Ja tannie . ”
“Wel, wanneer julle terugkom van die wildtuin af, spog julle oor al die rooibokke wat julle gesien het. Al daardie duisende rooibokke wat almal dieselfde lyk?
“Nee tannie, ons noem dit weerbokke want jy sien hulle weer en weer en weer!”
“En as julle ‘n groot olifant koei sien met vreemde vlekke op haar lyf, spog julle daarmee?”
“Ja tannie. Daar is niks mooier as ‘n groot matriag wat so statig rondloop nie. En soms het hulle merke op hulle lywe van gevegte waarin hulle was.”
“Nou my liewe kind, is jy nie dankbaar dat die Here van jou eerder ‘n olifant gemaak het in plaas van ‘n rooibok. Sien jy al daardie honderd dogtertjies wat dieselfde lyk – niemand gaan hulle onthou nie, maar almal gaan jou met jou andersheid onthou. Die Here het jou nie gemaak om intepas nie, en dit is nou vir jou vreeslik erg. Maar God in al sy wysheid het jou gemaak om uittestaan. Moet nooit wegkruip nie – own it !”
“Dink tannie so?”
“Nee my liewe kind, ek weet en glo dit met my hele hele hele hart.”
“Dankie tannie. As ek ooit famous word gaan ek my stagename Jubilala maak.”
Met die wegstap stap – sien ek in my geestes oog vir Jubilala rustig op die Gomondwane teerpad, oppad Krokodilbrug toe.
Om water te skuif
Posted on 12/09/2018 5 Comments
Vanoggend vind ek die onderstaande prentjie op ‘n grapblad. Die byskrif lui “Hoe om water uit jou erf te skuif na die vloed”.
Eers het ek lekker gegiggel maar toe tref dit my dat ek dink ek doen soms dieselfde in my eie lewe. Hoeveel tyd en energie spandeer ek nie om van my “issues” in my emosionele ruimte rond te skuif nie, sonder om werklik daarvan ontslae te raak. Ek voel so trots daarop dat ek besig is om daaraan te werk – maar help al daai werk rerig as jy dit soos die water bo oor gooi en TOELAAT dat dit net weer terug sluip in jou erf in?
Ek dink ek moet ‘n dam bou wat die water kan binne hou !
Vandag channel ek vir Adele ! Ek is nie ‘n vreeslike groot musiek fan nie …. stilte gevul met die bos se klanke is vir my beter as enige song. En so van klanke gepraat … die klank van die see maak my verskriklik angstig ?!?
Oeh en daar verloor ek weer die draad van my storie. Wat ek wou sê – ek hou nie van Adele se musiek nie maar ek dink sy is ‘n fenomenale mens.
Posted on 05/06/2018 4 Comments
Gisteraand klim ek heel chuffed van die skaal af en stap so self voldaan in die kamer in, toe my man opkyk en vra : “So wat is die skade, hoeveel het jy hierdie keer opgetel ?”
Die ironie van die hele affere is – ek het gewig VERLOOR. Ek het skelm op die treadmill begin spring as my man nog by die werk is, beter keuses vir ontbyt en middagete begin maak, suiker amper 100% uitgesny, heelwat meer groente begin eet vir aandete en ek was SO trots op myself.
So wat is die skade?
Net een semi-selfbeeld, dankie xxx
Ek is plat geslaan.